Source: https://www.jogiforum.hu/hirek/archivum/2006-02.1.0
Timestamp: 2020-02-20 01:12:26
Document Index: 13586296

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'Bíróság ', 'Bíróság ', 'Bíróság ', 'Bíróság ', 'bíróság ', 'bíróság ', 'Bíróság ', 'Bíróság ']

Hír archívum: 2006. február
Az Alkotmánybíróság 2006. február 20-21 -ei teljes ülésének napirendje
Az Alkotmánybíróság hétfőn tűzi napirendjére az állam által az állampolgárok tulajdonában igazságtalanul okozott károk részleges kárpótlásáról szóló 1991. évi XXV. törvény 5. § (3) bekezdésében előterjesztett, mulasztásban megnyilvánul alkotmányellenesség vizsgálata tárgyában készült határozat-tervezetet.
BitTorrent, NTL és a CacheLogic: hármas összefogás az illegális tartalmak terjesztése ellen
A BitTorrent társult a brit szélessávú internet-szolgáltató, az NTL és a CacheLogic céggel a legális tartalmak terjesztése érdekében. Ezzel a lépéssel próbálják elérni, hogy a BitTorrent végre teljesen legális online-szolgáltatóvá váljon, melyen kizárólag legális tartalmak érhetők el.
Közzétették a hírközlési szabályozási stratégia koncepcióját
A Nemzeti Hírközlési Hatóság (NHH) csütörtökön publikálta és sajtótájékoztatón bemutatta a 2006-2010-es évekre készülő hírközlési szabályozási stratégia koncepcióját. A Hatóság a honlapján elérhető anyaggal kapcsolatban március végéig várja a véleményeket. A végleges szabályozási stratégia várhatóan még az idei év első felében elkészül.
EP-állásfoglalás a karikatúra-ügyben
Az Európai Parlament a szerda délelőtti plenáris vita után csütörtökön állásfoglalást fogadott el „a szólásszabadsághoz való jogról és a vallási meggyőződés tiszteletben tartásáról”. Az EP határozottan kiáll a szólásszabadság mellett, ugyanakkor elítéli a vallások elleni gyűlöletkeltést.
Kábítószerrel való visszaélés kísérlete - Ítélet a Szegedi Ítélőtáblán
Helybenhagyta az I. fokon eljáró bíróság ítéletének a büntetési tételre vonatkozó részét a Szegedi Ítélőtábla Gyurisné dr. Komlóssy Éva vezette büntető tanácsa, így jogerősen 3 év börtönbüntetést kapott az a Bács-Kiskun megyei férfi, M. I., akinél egy rendőri ellenőrzés során jelentős mennyiségű kábítószert találtak. Változott a bűncselekmény minősítése: a táblabíróság a vádlottat kábítószerfüggőként, jelentős mennyiségű kábítószerrel visszaélés kísérletében mondta ki bűnösnek.
Szolgáltatási irányelv: körvonalazódó kompromisszum (részletes)
Várhatóan végleg sikerül megegyeznie az irányelvről a néppártiaknak és a szocialistáknak. Az EP két legnagyobb frakciója mindenesetre megegyezett abban: a fogyasztóvédelemre vagy a szociálpolitikára hivatkozva ne lehessen eltekinteni a szolgáltatásnyújtás szabadságáról szóló jogszabály alkalmazásától.
Vita Strasbourgban a karikatúra-ügyről
Az Európai Parlament szerda délelőtt a Mohamed prófétáról megjelent karikatúrák és az általuk kiváltott erőszakos megmozdulások kapcsán a szólásszabadságról és a vallásos meggyőződés tiszteletéről vitázott. Az EP csütörtökön állásfoglalást is elfogad a témában.
Adatvédelmi biztosi közlemény az ajánlószelvények gyűjtéséről
A választási eljárásról szóló törvény értelmében 2006. február 6-tól március 17-ig lehet ajánlószelvényeket gyűjteni az országgyűlési képviselők általános választásán.
Körvonalazódó kompromisszum a szolgáltatási irányelvről
Várhatóan végleg sikerül megegyeznie a szolgáltatási irányelvről a néppárti és a szocialista frakciónak, amelyek megegyeztek abban, hogy a fogyasztóvédelemre vagy a szociálpolitikára hivatkozva ne lehessen eltekinteni a szolgáltatásnyújtás szabadságáról szóló jogszabály alkalmazásától.
A Microsoft és Yahoo cenzúráznak?
Megkezdte munkáját az az amerikai bizottság, amely azt vizsgálja, hogy amerikai cégek miként segítik a kínai állami internetcenzúra működését.
Gyorsult az Apeh!
Az Európai Unióba történő belépés éve az alapos előkészületek ellenére is a korábbiaknál bonyolultabb kihívásokkal járt az állami adóhatóság számára.
Összeállításunkban az EU Luxemburgban található bírói testületeit érintő, a február 17-ig tartó munkahéten sorra kerülő fontosabb eseményeket ismertetjük. Ezek között szerepel az a jogvita, melyben egy svájci vállalat a „Bin Ladin” szómegjelölés védjegyként való bejegyzését kérte a Belső Piaci Harmonizációs Hivataltól.
Csak emberi jogi klauzulával ellátott megállapodást fogadna el az EP
Az Európai Unió harmadik országokkal kötött megállapodásaihoz emberi jogi és demokrácia záradékot fűznek azzal a céllal, hogy a világ minél több pontján ily módon is elősegítsék ezen értékek tiszteletben tartását. Eddig már több mint ötven ilyen megállapodás született. A parlament által kedden elfogadott jelentés ezt a gyakorlatot értékeli.
EP jelentés az állami támogatások rendszerének reformjáról
Kevesebb, de jobb állami támogatást szeretne az EP. A képviselők által elfogadott jelentéssel a parlament támogatta az Európai Bizottság elképzelését arról, hogy az állami támogatás a jövőben a lisszaboni stratégiának megfelelően a gazdasági növekedés és a munkahelyteremtés eszköze legyen.
Könnyítené a kishatárforgalmat az EP
Első olvasatban nagy többséggel elfogadta az Európai Parlament a kishatárforgalomról szóló rendeletjavaslatot. A szabályozás az uniós tagállamok és az EU-n kívüli országok közötti, valamint a schengeni előírásokat még nem alkalmazó országok közötti határokra vonatkozik. A képviselők az Európai Bizottsághoz képest szélesebb sávot tekintenének határ mentinek, és hét nap helyett három hónapig érvényes engedély kiadását szeretnék.
EP jelentés a mesterséges optikai sugárzásról
Harmadik olvasatban, 570-16-49 arányban elfogadta az EP Õry Csaba jelentését a mesterséges optikai sugárzásnak kitett dolgozók védelméről. Korábban a tanácsi-parlamenti egyeztetőbizottság megállapodott a vitás kérdésekről. Ennek értelmében kikerültek a jogszabályból a napsugárzásra vonatkozó részek, az irányelv így csak a mesterséges optikai sugárzással foglalkozik.
A szabad munkaerőáramlás és a szolgáltatások belső piacának létrehozása is feltétele annak, hogy az EU megállja a helyét a globalizáció körülményei között. Ezek a legfontosabb megállapításai a Strasbourgban kedden nagy többséggel elfogadott, Herczog Edit által jegyzett jelentésnek.
A frakciók vitáznak a szolgáltatási irányelvről (részletes)
Február 14-én, kedden tartják Strasbourgban a szolgáltatási irányelv európai parlamenti vitáját. A frakciók előzetes bejelentéseik szerint este alakítják ki végleges álláspontjukat. Az EP szakbizottsági szavazása után a két legnagyobb frakció közös módosító indítványokat nyújtott be. A néppártiak most ettől is eltérő javaslatot tettek, a kompromisszumhoz képest kevésbé lazítva a származási ország elvén. A másik fő vitapont a szabályozás alóli kivételek felsorolása.
Alkotmányellenes összeférhetetlenségi szabály az önkormányzati törvényben
Határozatában az Alkotmánybíróság alkotmányellenesnek ítélte és megsemmisítette a helyi önkormányzati képviselők jogállásának egyes kérdéseiről szóló törvénynek azt a rendelkezését, mely szerint nem lehet önkormányzati képviselő az, aki – vagy akinek személyes közreműködésével működő gazdasági társaság – önkormányzati feladatot a képviselő-testülettel vagy a képviselő-testület szervével kötött vállalkozási, megbízási szerződés vagy munkaszerződés alapján lát el.
Még egyszer a garantált bérminimumról
Az Országos Érdekegyeztető Tanács a garantált bérminimummal kapcsolatosan úgy döntött, hogy azok alkalmazása a munkáltatók számára 2006. január 1 - 2006. július 1. közötti időszakban csupán ajánlott, 2006. július 1. után kötelező. A garantált bérminimumra vonatkozó valamennyi szabályt - köztük az 50. életévüket betöltött munkavállalók garantált bérminimumára vonatkozó rendelkezéseket - 2006. július 1. napjától kötelező alkalmazni.
Drágább lesz a parcellázás
Egységesebbé válik az építésügyi hatósági eljárás, erősödik az ellenőrzés, s a kivitelező cégekre, műszaki vezetőkre vonatkozó kötelező felelősségbiztosítás bevezetésével nagyobb védelmet kap az építtető - ezek az építési törvény leglényegesebb módosításai.
A salátatörvények ideje lejárt
Várható volt, hogy az Alkotmánybíróság megsemmisíti a tavalyi költségvetési törvénynek a más törvények módosításáról rendelkező szabályait.
A karikatúrabotrány siettetheti egy európai médiakódex elfogadását
A hivatalos európai politika minden eszközzel igyekszik menteni a menthetőt. Franco Frattini egy olyan önkéntes magatartáskódex elfogadását sürgeti, amely alapvető iránymutatásul szolgálhat majd a betartását vállaló médiumok számára és ezzel reményei szerint segít a Jyllands-Posten elhíresült esetéhez hasonló helyzetek megelőzésében. Az indulatok azonban nem csitulnak.
Négy év parlamenti mérlege: felszólalások, laptopok
264 új törvény, 324 törvénymódosítás, 484 országgyűlési határozat és négy politikai nyilatkozat - ez a Medgyessy-Gyurcsány kormány négyéves regnálásának parlamenti mérlege.
Ezen a héten szavaz a Parlament a szolgáltatási irányelvről, vitázik a Mohamed karikatúrákról és az iráni nukleáris programról, s megkezdi működését a CIA börtönöket vizsgáló bizottság is. A pénzügyminiszterek a héten elfogadják a csökkentett ÁFA-kulcsokról szóló megállapodást. Olli Rehn és Jose Manuel Barroso balkáni körútra indul.
A Parlament a szolgáltatási irányelvről vitázik és szavaz
Az Európai Parlament e heti strasbourgi ülésén tárgyalja a belső piaci szolgáltatásokról szóló irányelvet, amelynek két legvitatottabb pontja a származási ország elve, valamint az irányelv hatálya alá tartozó szolgáltatások köre.
Interneten az új Ptk. első két könyve
Az új Polgári Törvénykönyv első két könyvének normaszöveg-tervezete és az ahhoz kapcsolódó indokolás felkerült az IM internetes oldalára.
Elfogadták a lobbitörvényt
Az Országgyűlés elfogadta a lobbitevékenységről szóló törvényt, amely az érdekközvetítők tevékenységét szabályozza, s amely összeférhetetlenségi szabályokat is megállapít.
Az Európai Bíróság 2005. évi igazságügyi statisztikái
A 2004. évben tapasztalt fejlődés állandósul és folytatódik. A Bíróság munkamódszerei hatékonyságának javítása érdekében elfogadott intézkedések és a bővítés következményeként az új bírák hivatalba lépése 2005-ben is jelentős hatást gyakoroltak a Bíróság és az Elsőfokú Bíróság statisztikáira.
Európai Alkotmány: olyan soha nincs, hogy soha
Az Európai Bizottság Magyarországi Képviselete az elmúlt hétvégén nemzetközi konferenciát rendezett az Európai Alkotmány elfogadásáról és a dokumentum jövőbeni sorsáról. A konferencia megkezdése előtt hazai és külföldi szakértők sajtótájékoztató keretében ismertették a rendezvényen elhangzó főbb kérdéseket.
BM közlemény a LFB jogegységi határozatáról
Mint ismeretes, az elmúlt évben több hivatásos állományú rendőr, határőr fordult bírósághoz jogsegélyért a 2004. évi 13. havi illetményük kérdésében. Tekintettel arra, hogy a múlt évben ellentmondó jogerős bírósági ítéletek születtek, dr. Lamperth Mónika belügyminiszter levélben fordult az igazságügy miniszterhez, kérve, hogy kezdeményezze a Legfelsőbb Bíróságnál jogegységi határozat meghozatalát.
A City irodái igyekeznek hosszabb távon is megtartani az ügyvédjelölteket
A Legal Week folyóirat közzétette annak a felmérésének eredményeit, melyben azt kívánta megállapítani, hogy az ügyvédjelöltek hány százaléka folytatja pályafutását ugyanannál az irodánál, ahol gyakornoki éveit töltötte.
EKB ítélet a Suzuki ügyben
Az importáló állam vámhatóságai kötelesek figyelembe venni a szállítási bizonyítványok érvényességéről az exportáló államban hozott bírósági határozatokat.
A GVH Versenytanácsa a 2006. február 9-én tartott tárgyalásán megállapította, hogy a Notebook.hu Kft a GL Outlet Centerben üzemeltetett boltjában tartott akcióját hirdető óriásplakátja a fogyasztók megtévesztésére alkalmas volt. A jogsértő magatartásért a GVH Versenytanácsa az Notebook.hu Kft.-t 3 millió Ft versenyfelügyeleti bírság megfizetésére kötelezte.
Megtévesztő lett volna a startlapom.hu
Szemenyei Zsolt Gábor 2005. december 19-én igényelte a fenti domain nevet az Enternet 2001 Kft-től. Az igénylést, mint gyaníthatóan megtévesztőt 2005. december 29-én utalta az Interware Rt. regisztrátor a TT elé.
Nem a Danoné a danon.hu
A HTK-Horizonte Kft. a danon.hu domain név delegálását igényelte, prioritás nélkül. Az igény ellen a Compagnie Gervais Danone igazolt jogi képviselője útján a Szabályzatban előírt határidőn belül nyújtott be kifogást.
Az Alkotmánybíróság 2006. február 13-14 -ei teljes ülésének napirendje
Az Alkotmánybíróság hétfői teljen ülésén foglalkozik az Országos Választási Bizott­ság 34/2005. (X. 25.) számú határozata ellen benyújtott kifogással.
2008-ban Pataki Dániel, az NHH elnöke lesz az európai hírközlési hatóságok szervezeteinek elnöke
Az európai hírközlési hatóságokat tömörítő ERG/IRG szervezetek párizsi plenáris ülésének döntése szerint 2008-ban Pataki Dániel, a Nemzeti Hírközlési Hatóság (NHH) elnöke lesz a két szervezet elnöke, közölte az NHH csütörtökön. Pataki Dániel személyében első ízben kerül az európai hírközlési szabályozás legfontosabb szervezeteinek élére kelet-európai vezető.
Az szja 1+1 %-os rendelkező nyilatkozatok benyújtásának határidejei
A személyi jövedelemadó meghatározott részének az adózó rendelkezése szerinti felhasználásáról szóló 1996. évi CXXVI. Törvény 5. § (1) bekezdése b) pontjában foglaltak 2005. május 10-től megváltoztak.
Hamarosan nem kerül forgalomba jármű regisztrációs adó nélkül
A Vám- és Pénzügyőrség és a Belügyminisztérium Központi Hivatala (BM KH) képviselői aláírták azt a megállapodást, amely a regisztrációs adóigazgatási eljáráshoz kapcsolódóan a vámhatóság és az okmányirodák közötti on-line adatkapcsolat elindításának kritériumait határozza meg.
Jövő szerdáig kérhető az adóhatósági adómegállapítás
Jövő szerdáig kérhetik az ügyfelek az APEH-től az adóhatósági adómegállapítást. Akik február 15-ig nem nyilatkoznak, és munkáltatói elszámolást sem kérnek, maguknak kell elkészíteniük adóbevallásukat.
Szocialista-néppárti egyezség a szolgáltatási irányelvről
Az Európai Parlament két legnagyobb csoportja kompromisszumos megállapodást kötött a sok vitát kiváltó szolgáltatási irányelvről. A Parlament első olvasatban jövő héten tárgyalja az irányelv tervezetet.
Szemérem elleni erőszak a Szelidi-tónál - Ítélet a Szegedi Ítélőtáblán
2006.02.09.
Helybenhagyta a Bács-Kiskun Megyei Bíróság döntését a Szegedi Ítélőtábla Gyurisné dr. Komlóssy Éva vezette büntető tanácsa abban az ügyben, amelyben egy kiskunlacházi férfit, G.G.-t mondtak ki bűnösnek. Így a vádlott a nevelt lánya sérelmére elkövetett szemérem elleni erőszak miatt jogerősen 5 év börtönbüntetést kapott.
Az Unióban kizárhatóak a közbeszerzési eljárásból a köztartozást felhalmozó cégek
Megszületett az Európai Bíróság első olyan ítélete, amely szerint kizárhatók a közbeszerzési eljárásból azon szolgáltatók, akik nem rendezték társadalombiztosI járulék- és adófizetési kötelezettségeiket
Elkészült a MiFiD második szabálytervezete.
A Bizottság az Európai Parlament és az Európai Értékpapír Bizottság (European Secirities Committe, ESC) elé terjesztette azt a jogszabálycsomagot, amelynek részei a pénzügyi szolgáltatásokról szóló MiFiD (Markets in Financial Instruments Directive) implementációjának részleteit határozzák meg.
Kifinomultabb módszerekre váltanak a kiberbűnözők
Gyökeres változás előtt áll a kiberbűnözés: a világméretű vírusjárványok helyett idén jóval több célzott, konkrét szervezetek ellen nyereségvágyból elkövetett támadásra lehet számítani. Az informatikai biztonság növekedésével már a dolgozók jelentik a leggyengébb láncszemet a szervezetekben, így a kiberbűnözők rajtuk keresztül igyekeznek értékes információkhoz jutni.
P2p: újabb francia bírósági győzelem
A nagy nyilvánosságot kapó parlamenti viták után most egy bírósági ügyben hozott döntés kedvezett a fájlmegosztóknak.
Aktualizált ügynöktörvény-tervezet
Újabb ügynöktörvény-átdolgozást szorgalmaz az SZDSZ, a tavalyi javaslathoz képest némileg szűkítve a megismerhető adatok körét. A történészek eközben - a tudományos kutatás szabadságára hivatkozva - az adatvédelmi ombudsman nyilvánosságkorlátozó jogértelmezését bírálják.